كانادا (بلفرنساوية ولينݣليزية : Canada) هي بلاد فالشمال ديال أمريكا الشمالية قابطا لعرض ديالها كامل من لمحيط لأطلسي فالشرق تال لمحيط لهادي فلغرب. تيحدًها من الشمال لمحيط لمجمّد الشمالي، ومن لجنوب ومن الشمال لغربي تاتحدًها لميريكان. لمساحة ديال كانادا هي 9.9 مليون كم², وهي لبلاد اللي عندها تاني أكبر مساحة فلعالم من مورا روسيا. كانادا كانت مسكونة من بزاف د الشعوب لأصلية من هادي لآلاف د لعوامات. فاللخر د لقرن 15 وصلوليها لفرانساويين ولبريطانيين اللي حتلُوها وتقاسموها بيناتهم. ستاقلات كاندا ف 1867 وولاًت فيديرالية اللي عندها حكم داتي ولكن تابعة للملكة د بريطانيا. لملكة إيليزابيط تانيا هي لملكة تا ديال كانادا. قانونيا, تاتعتابر كانادا ديموقراطية برلمانية ومملكة دستورية, فيها لملك و رئيس لوزراء تيتقاسمو السلطات فالرئاسة د لحكومة. تيسكنو فكانادا تقريبا 38 مليون د الناس, ولعاصيمة ديالها هي أوطاوا. كانادا فيها جوج لغات رسمية هوما لفرانساوية ولينݣليزية. لفلوس ديال كانادا هوما الدًولار لكانادي, ورئيس لوزراء ديالها دابا هو جاستين طرودو. كانادا عضو فبزاف د لمنظمات عالمية بحال لأمم لمتحدة والناطو والنافطا ومجموعة الدول الصناعية السبعة (جي 7).